Diari Oficial de la Generalitat Valenciana


Sumari del DOGV 9930, del 05-09-2024 (2024/8813)

RESOLUCIÓ de 2 de setembre de 2024, per la qual es convoca l'oferta pública de diferents places d'aquest organisme amb contracte laboral a càrrec de diverses línies d’investigació.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9930

Data del DOGV
:   05-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8813

CVE
:   CXIM-S-7455-4607

Data del document
:   02-09-2024

Organisme emissor
:   Universitat de València

Tipus de document
:   Resolució

El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari,

RESOL

Convocar l'oferta pública de diferents places d'aquest organisme amb contracte laboral a càrrec de diverses línies d’investigació, segons figura als annexos d'aquesta resolució, d'acord amb les bases següents:

Primera. Normes generals

1.1 Aquesta oferta té per objecte la selecció de personal per a cobrir diversos llocs de personal laboral per a les línies d’investigació mitjançant el sistema de concurs.

1.2 D'acord amb el que estableix l'article 89 de la Llei orgànica 2/2023, de 22 de març, del sistema universitari, la realització d’aquest procés selectiu s'ha d'ajustar al que disposa la citada llei i la normativa de desenvolupament.

També hi és aplicable la normativa específica universitària recollida en la Llei orgànica del sistema universitari, la Llei de la ciència i els Estatuts de la Universitat de València, així com en les bases d'aquesta convocatòria.

1.3 El procés selectiu que es realitze en les convocatòries te lloc mitjançant un concurs que consisteix en la valoració dels mèrits i, si és el cas, la realització d'una entrevista.

1.4 L'adjudicació del lloc a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits exigits a l'annex corresponent de la convocatòria.

1.5 Aquesta convocatòria es publica en el*Diari Oficial de la Generalitat Valenciana*  (DOGV), en el tauler oficial d’anuncis <https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València, i en la pàgina web del Servei de Recursos Humans (PAS), Secció de PAS Investigació

<https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>.

La publicació en el DOGV es pren com a referència a l'efecte del còmput de terminis per a la presentació de sol·licituds de participació.

La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.

*Segona. Requisits generals de les persones aspirants*

Per a ser admesos, les persones aspirants han de reunir els requisits següents:

2.1 Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.

Així mateix, s’hi poden presentar persones aspirants amb nacionalitat diferent a la que s’ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s’ofereix ha d'acreditar almenys el permís de treball i de residència en el moment de la contractació.

2.2 Tenir complerts almenys setze anys el dia en què acaba el termini de presentació de sol·licituds.

2.3 Posseir les titulacions acadèmiques que figuren a l'annex corresponent de les convocatòries, o estar en condicions d'obtenir el títol corresponent en la data en què acaba el termini de presentació de sol·licituds.

En el cas de titulacions obtingudes a l'estranger, s’ha d'estar en possessió de la credencial que n’acredita l’homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat l'equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S’ha d’entendre que hi ha denegació quan l’homologació està condiciona al compliment de determinats requisits, mentre que no es complisquen.

2.4 Si s'exigeix com a requisit un nivell d'idioma, s'utilitza per a la seua avaluació la taula d'equivalències d'acreditació de L2 de la UV

<https://www.uv.es/pasinvest/web/escrits-per-a-penjar-en-la-web/Taula-equivalencies-llengues-UV.pdf>, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.

2.5 No patir malaltia ni estar afectat per limitació física o psíquica que siga incompatible amb l'exercici de les corresponents funcions.

2.6 No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas de persones aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.

Tots aquests requisits s’han de reunir en el moment en què acaba el termini de presentació de sol·licituds i s’han de mantenir durant el procés selectiu.

Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se’ls pot exigir la responsabilitat corresponent, sense perjudici, si escau, de la seua exclusió del procés selectiu.

Tercera. Sol·licituds

3.1 Les persones interessades han de reunir els requisits assenyalats en l'annex de la convocatòria corresponent que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la universitat posa a la seua disposició, l'enllaç a la qual (url) es publica en la pàgina web de la Secció de PAS investigació

<https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>, a partir de la publicació d'aquesta resolució en el DOGV.

Per a emplenar la sol·licitud, la universitat té a disposició de les persones interessades una guia a la qual es pot accedir a través de l’enllaç

: <https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/guia-presentacio-sol-licituds-1286178596863.html>.

Si alguna persona té dificultats a l’hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç:

<https://www.uv.es/seu-electronica/ca/incidencies-comunicacions/incidencies-comunicacions.html>. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS, a través del següent enllaç:

<https://tiqueting.uv.es/create-ticket?goto=form&organization=30&department=48&team=327&ticket_type=439&type=both%20%20>

3.2 El termini de presentació de les sol·licituds és de deu dies hàbils, comptadors a partir de l’endemà hàbil de la publicació d'aquesta resolució en el *Diari Oficial de la Generalitat Valenciana*  (DOGV).

*Quarta. Documentació que cal adjuntar electrònicament*

En el formulari electrònic es requereix que s'adjunte diversa documentació, preferentment en format pdf. Aquesta documentació s’ha d'inserir en les pestanyes i en l'espai reservat per a això. S’ha de fer de la següent manera:

4.1 En la pestanya quarta s’ha d’inserir el document pdf del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.

També s'hi ha d’inserir en aquesta mateixa pestanya la resta de documents pdf que acrediten qualsevol altre requisit que s'exigisca en la convocatòria.

4.2 En la pestanya cinquena s’ha d’inserir el document pdf del DNI, passaport o NIE, aquests dos últims documents només si la persona que es presenta no té la nacionalitat espanyola.

4.3 També s'hi ha d’inserir el *curriculum vitae*  en un document pdf, o un zip. Es pot fer servir el model establert en aquest enllaç:

<https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/model-curriculum-vitae-1286178597054.html>

No és necessari que els documents adjuntats estiguen degudament acreditats en aquest moment del procediment; n’hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.

*Quinta. Sistema selectiu*

5.1 El procés selectiu consta d’un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.

Els mèrits es valoren d'acord amb el barem que figura en l'annex de la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.

5.2 La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.

5.3 Finalitzat el procés selectiu, la baremació de les persones aspirants i la proposta de contractació i de formació de la borsa es publica en el tauler oficial d’anuncis

<https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València i en la pàgina web

<https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>

5.4 L'adjudicació dels llocs convocats es fa per resolució de la Gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.

5.5 La comissió avaluadora pot declarar desert el procediment de selecció en cas que, després de la valoració dels mèrits i, si s’escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats de la línia d’investigació.

5.6 Les borses de treball que deriven d'aquests processos selectius romandran vigents mentre dure la línia d’investigació per al qual van ser convocats. Les crides a les persones aspirants es fa per l'ordre de la borsa.

*Sisena. Comissió avaluadora*

6.1 La comissió avaluadora és la que figura en l'annex de la convocatòria corresponent.

6.2 És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.

A aquest efecte, els seus membres han d'emplenar la corresponent declaració d'absència de conflicte d'interessos (DACI), que s’ha d’adjuntar a l'acta de constitució de la comissió i que forma part de l'expedient administratiu. N’hi ha un model normalitzat per la universitat en la següent pàgina web:

<https://www.uv.es/uvweb/servei-recursos-humans-pas/ca/personal-investigacio/gestio-interna-noves-contractacions/dacis-1286158520581.html>.

6.3 La comissió és l’encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.

6.4 El procediment d'actuació de la comissió s'ha d’ajustar en cada moment al que disposa la Llei 40/2015, d'1 d'octubre, de règim jurídic del sector públic.

6.5 Per a les comunicacions i qualsevol problema que puga sorgir, la comissió avaluadora té la seu en el lloc que s’indica en l'annex corresponent a la convocatòria que se sol·licita.

*Setena. Contractació*

7.1 Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.

7.2 La data d'inici és la que està fixada en la proposta de contractació, en funció de les necessitats de la línia d’investigació i sempre que siga viable administrativament.

7.3 La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d’establir les següents:

7.3.1 Acabament o esgotament de la consignació pressupostària.

7.3.2 Acabament de les tasques consignades al lloc de l'empleat o empleada dins del projecte.

7.3.3 Acabament del projecte.

*Vuitena. Informació sobre les dades recollides*

8.1 La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.

Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s’escau.

8.2 Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RH (PAS), Secció de PAS-Invest.

En aquesta sol·licitud s’han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d’aquesta informació a l'efecte d'argumentar o plantejar una possible reclamació o al·legació.

L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.

8.3 Per a més informació sobre el tractament de les dades, es pot accedir al següent enllaç:

<https://www.uv.es/pasinvest/web/escrits-per-a-penjar-en-la-web/guia-presentacio-solicit/Proteccio-Datos-UV-val.pdf>

*Novena. Clàusula d'idioma*

El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per interpretar-la en cas de discrepància la versió en castellà.

*Dècima. Recursos*

Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l’ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.

Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.

Així mateix, l'Administració, si s’escau, pot revisar les resolucions del tribunal d'acord amb l'esmentada norma.

ANNEX I

*Projecte: «Acciones de conservación de flora. CPI-24-411», a càrrec de la línia d’investigació: «Acciones de conservación de flora».*

Oferta pública de tres llocs de treball de tècnic/a mitjà/na de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic/a mitjà/na de suport a la investigació.

Grup: A.

Subgrup: A2.

Complement de destinació: 18.

Complement específic: E017.

1.2. Jornada de treball: 20 hores setmanals.

1.3. Funcions i tasques que s’han de desenvolupar:

Neteja de llavors i preparació de plecs d'herbari.

Cultiu i maneig de col·leccions vives en viver.

Creació d'un hort-llavorer per a conservació ex situ.

Digitalització d'imatges.

Actualització de l'inventari de les col·leccions.

Informatització i documentació de col·leccions científiques de plantes.

Podrà desplaçar-se fora del Jardí Botànic per a:

– Suport a l'inventari de la flora silvestre.

– Exploració del territori per a la delimitació de l'àrea de distribució de l'espècie.

– Suport a la recol·lecció de llavors.

– Suport en el cens i delimitació de poblacions de flora amenaçada.

– Presa de mostres per a estudis reproductius i filogenètics.

– Mostrejar en les poblacions naturals.

– Participar en reunions, acompanyant a l'equip investigador en qualsevol situació.

1.4. Objecte i període: conservació de la flora amenaçada en les col·leccions científiques del Jardí Botànic de la Universitat de València.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.5. Requisits:

1.5.1. Titulació: grau en Biologia, o en Ciències Ambientals, o titulació equivalent.

2. Barem

2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

Es valoraran les notes mitjanes del grau i postgrau, i els premis extraordinaris.

Idiomes comunitaris.

Formació complementària en:

– Sistemes d'informació geogràfica.

– Tractament d'imatges.

– Flora i vegetació mediterrànies.

– Anàlisi i gestió de dades de biodiversitat.

– Gestió i manteniment de col·leccions científiques de botànica.

– Bases de dades i fulls de càlcul

Experiència en:

– Cultiu i maneig de plantes ex situ.

– Conservació ex situ de germoplasma.

– Treball en herbaris i altres col·leccions científiques de plantes.

– Treball de camp en estudis botànics.

– Maneig de bases de dades.

– Organització de congressos i reunions científiques.

– Digitalització i tractament d'imatges.

Publicacions i participació en reunions científiques:

– Publicacions divulgatives relacionades amb l'objecte del contracte.

– Publicacions científiques relacionades amb l'objecte del contracte.

– Presentació de comunicacions científiques relacionades amb l'objecte del contra.

La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

President: Jaime Güemes Heras, conservador del Jardí Botànic.

Vocal 1: Elena Estrelles Perpiña, tècnica superior del Jardí Botànic.

Vocal 2: Jesus Muñoz Bertomeu, professor del Departament de Biologia Vegetal.

Vocal 3: Jesus Riera Vicent, tècnic superior del Jardí Botànic.

Secretària: Eva Pastor Serra, tècnica superior del Jardí Botànic.

4. Comissió avaluadora suplent

Presidenta: Olga Mayoral Garcia-Berlanga, professora del Departament de Didàctica de les Ciències Experimentals i Socials.

Vocal 1: Pilar Soriano Guarinos, professora del Departament de Botànica i Geologia.

Vocal 2: Rodolfo Gozalo Gutierrez, professor del Departament de Botànica i Geologia.

Vocal 3: Raquel Pilar Ortells Bañeres, professora del Departament de Microbiologia i Ecologia.

Secretari: Carles Xavier Lopez Benedi, tècnic superior del Col·legi Major Rector Peset.

Per a les comunicacions i qualsevol problema que puga sorgir, la comissió avaluadora té la seu al Jardí Botànic de la Universitat de València.

ANNEX II

*Projecte: «Métodos innovadores de reutilización y reciclado para la extracción de materias primas de alto valor añadido en batería de ión litio. CPI-24-414». Cofinançat per la Unió Europea mitjançant el Programa Operatiu del Fons Europeu de Desenvolupament Regional (FEDER) de la Comunitat Valenciana 2021-2027, per l'Agència Valenciana de la Innovació –AVI–, a càrrec de la línia d’investigació: «Métodos innovadores de reutilización y reciclado para la extracción de materias primas de alto valor añadido en batería de ión litio».*

Oferta pública d'un lloc de treball de tècnic/a mitjà/na de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic/a mitjà/na de suport a la investigació.

Grup: A.

Subgrup: A2.

Complement de destinació: 18.

Complement específic: E017.

1.2. Jornada de treball: 35 hores setmanals.

1.3. Funcions i tasques que s’han de desenvolupar:

Execució tècnica de les tasques i assajos experimentals en relació a:

– Realització d'assajos de laboratori de biolixiviación de residus de bateries amb microorganismes model i consorcis.

– Maneig i manteniment de l'equipament instrumental associat a les tasques i assajos a realitzar.

– Gestió de comandes relacionades amb les tasques del projecte.

1.4. Objecte i període: investigació en processos de biohidrometalurgia per a la millora de l'Economia Circular de les bateries d'ió-liti.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.5. Requisits:

1.5.1. Titulació: grau en Enginyeria Química, o titulació equivalent.

2. Barem

2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

Coneixements concrets en:

– Maneig de simulador de procés Aspen Hysys.

– Maneig de Plataforma SDA.

Experiència en caracterització fisicoquímica de residus.

Experiència investigadora en processos de valorització de residus i intensificació del procés.

Experiència en maneig, calibratge i manteniment dels equips (GC, HPLC, espectrofotòmetre) emprats en el seguiment de fermentacions i processos de biolixiviación.

Experiència en realització d'auditories mediambientals.

La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

President: Alberto Bouzas Blanco, professor del Departament d’Enginyeria Química.

Vocal 1: Francisco Javier Alvarez Hornos, professor del Departament d’Enginyeria Química.

Vocal 2: Amparo Chafer Ortega, professora del Departament d’Enginyeria Química.

Vocal 3: M. Carmen Gabaldon Garcia, professora del Departament d’Enginyeria Química.

Secretària: Paula Marzal Domenech, professora del Departament d’Enginyeria Química.

4. Comissió avaluadora suplent

President: Sonia Loras Gimenez, professora del Departament d’Enginyeria Química.

Vocal 1: Estela Lladosa Lopez, professora del Departament d’Enginyeria Química.

Vocal 2: Salvador Garrigues Mateo, professor del Departament de Química Analítica.

Vocal 3: Josep Manuel Peñarrocha Oltra, professor del Departament d’Enginyeria Química.

Secretari: Luis Borras Falomir, professor del Departament d’Enginyeria Química.

Per a les comunicacions i qualsevol problema que puga sorgir, la comissió avaluadora té la seu Departament d’Enginyeria Química de l’Escola Tècnica Superior d’Enginyeria (ETSE), de la Universitat de València.

ANNEX III

*Projecte: «Membdeath: towards a novel therapeutical approach. CPI-24-415». Programa Prometeu per a grups d'investigació d'Excel·lència de la Conselleria d'Innovació, Universitats, Ciència i Societat Digital (actualment: Conselleria d'Educació, Universitats, i Ocupació), (CIPROM/2022/62), convocades per Resolució de 6 d'octubre de 2022. A càrrec de la línia d’investigació: «Membdeath: towards a novel therapeutical approach».*

Oferta pública d’un lloc de treball de tècnic/a superior de suport a la investigació.

1. Condicions generals del lloc de treball que s’ofereix

1.1. Denominació i classificació del lloc de treball:

Tècnic/a superior de suport a la investigació.

Grup: A.

Subgrup: A1.

1.2. Jornada de treball: 35 hores setmanals.

1.3. Dotació de l'ajuda: Segons el que s'establix en l'apartat Primer 6.a) 3. de l'annex XI de la Resolució de 6 d'octubre de 2022, de la Conselleria d'Innovació, Universitats, Ciència i Societat Digital (actualment: Conselleria d'Educació, Universitats, i Ocupació) per la qual es convoquen per a l'exercici 2023, subvencions del Programa per a la promoció de la investigació científica, el desenrotllament tecnològic i la innovació en la Comunitat Valenciana (DOGV 9449 / 14.10.2022).

1.3. Funcions i tasques que s’han de desenvolupar:

– Utilitzar l'assaig BLaTM, una ferramenta genètica basada en beta-lactamasa partida, dissenyada per a estudiar quantitativament les interacciones TM-TM en membranes bacterianes.

– Sintetitzar químicament una biblioteca d'ADN formada pel ggc ccg ggc (nnn ntn) x10 ggc ccg ggc (on n representa qualsevol dels 4 nucleòtids naturals i t representa el nucleòtid timina) flanquejada pels llocs de restricció apropiats per a la seua subclonación al vector BLaTM.

– Transformar la biblioteca de plasmidis BLaTM en E.coli, i les cèl·lules que porten les construccions se sotmetran a un procés de sedàs de diversos passos.

– Cultivar cèl·lules en mitjans sòlids LB suplementats amb ampicil·lina, en este cas, només aquelles construccions d'ADN que incorporen una quimera BLaTM capaç de formar homodímeros reconstituirà l'activitat de la lactamasa, permetent posteriorment el creixement cel·lular a la presència de l'antibiòtic.

– Cultiu en mitjans sòlids amb una concentració més alta d'ampicil·lina de les colònies afectades del primer pas que passaran a una segona ronda de selecció.

– Repetir este procés segons siga necessari.

1.4. Objecte i període: evolució molecular dirigida d'interaccions entre segments transmembrana.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.5. Requisits:

1.5.1. Titulació: grau en Bioquímica, o en Ciències Biomèdiques, o titulació equivalent.

2. Barem

2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.

2.2. Titulacions acadèmiques i cursos de formació:

– Titulació superior a la requerida en la convocatòria: fins a 0,5 punts.

– Cursos de formació i perfeccionament: fins a 1 punt.

– Cursos de valencià: fins a 0,5 punts.

2.3. Altres mèrits preferents relacionats amb l'objecte del contracte, l’experiència prèvia i els coneixements concrets: fins a 4 punts.

– Coneixements concrets en tècniques de manipulació d'ADN, expressió i purificació de proteïnes de membrana i/o amiloides.

– Manipulació de cultius de E.coli (assaig BLaTM).

– Màster en l'àrea de les Biociències.

La comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.

3. Comissió avaluadora titular

President: Juan Ferre Manzanero, professor del Departament de Genètica.

Vocal 1: Ismael Mingarro Muñoz, professor del Departament de Bioquímica i Biologia Molecular.

Vocal 2: Jesus Muñoz Bertomeu, professor del Departament de Biologia Vegetal.

Vocal 3: Maria Jesus Garcia Murria, professora del Departament de Bioquímica i Biologia Molecular.

Secretària: Julia Victoria Marin Navarro, professora del Departament de Bioquímica i Biologia Molecular.

4. Comissió avaluadora suplent

President: Jose Enrique Perez Ortin, professor del Departament de Bioquímica i Biologia Molecular.

Vocal 1: Luis Martinez Gil, professor del Departament de Bioquímica i Biologia Molecular.

Vocal 2: Rodolfo Gozalo Gutierrez, professor del Departament de Botànica i Geologia.

Vocal 3: Carolina Rausell Segarra, professora del Departament de Genètica.

Secretària: Maria Isabel Fariña Gomez, professora del Departament de Biologia Cel·lular, Biologia Funcional i Antropologia Física.

Per a les comunicacions i qualsevol problema que puga sorgir, la comissió avaluadora té la seu en l’Institut Universitari de Biotecnologia i Biomedicina (BIOTECMED) de la Universitat de València.

  

València, 2 de setembre de 2024

(p. d. Resolució 20.05.2022; DOGV 30.05.2022)

Juan Vicente Climent Espí

Gerent